Skok uitgespreek oor Pofadder-man se moord | Maroela Media
Die Demokratiese Alliansie in die Noord-Kaap het sy skok uitgespreek oor die moord op Leon Brits, die eienaar van die gewilde Pofadder-hotel.
Veronica van Dyk, DA-LP in Kamiesberg, het haar meegevoel betuig met sy familie en vriende.
Maroela Media het vroeër berig Brits se liggaam is Woensdag in die swembad van sy huis op dié dorp gevind. Leon is vermoedelik verwurg en met 'n skerp voorwerp gesteek voordat sy liggaam in die onderdakswembad agtergelaat is.
Wynand Boshoff, provinsiale leier van die VF Plus, het vroeër gesê die moord op Leon het die meestal vreedsame Boesmanland geskok. Hy het verwys na gerugte dat die voorval met 'n arbeidsgeskil verband hou.
Van Dyk het gesê net soos gemeenskappe oor die provinsie en land heen, is die DA "keelvol vir die toenemende vlakke van gewelddadige misdaad in Suid-Afrika", en veral die toenemend gewelddadige aanvalle op mense wat in ons landelike gebiede bly. "Die vlakke van misdaad wat ons sien is ondenkbaar en onmenslik. Ons kan nie bly leef in 'n samelewing waar mense daaglikse gemartel en vermoor word en niks word daaraan gedoen nie," het sy gesê.
"Pres. Cyril Ramaphosa, regeringsleiers en die polisie moet nou na die tafel toe kom. Hulle kan nie toelaat dat dit voortduur nie. Hulle moet optree, of anders sal dit lyk of hulle die voortgesette slagting in ons landelike gebiede goedkeur. Ons het dringend verbeterde polisiëring nodig om die moorde te stop."
Van Dyk het gesê meer polisiebeamptes, meer hulpbronne, en beter opleiding van polisiebeamptes word benodig. "Ons het dit vandag nog nodig. Nie môre of die volgende dag nie, want teen daardie tyd het ons nóg lewens verloor."
Volgens haar moet oortreders ook baie dringend in hegtenis geneem word en vervolg word, anders sal die kring van misdaad net onverpoosd voortduur.
"Die moorde moet vandag nog stop. Mense in landelike gebiede het ook die reg op lewe en die reg tot veiligheid en diegene wat slagoffers was van gewetenlose misdadigers, verdien ook geregtigheid."
Leon Brits Noord-Kaap Pofadder
Gesprekke duur voort oor Kaapstad-watertariewe
Man DA, ANC, EFF vat wat nou gebeur, jul was te sleg om dit wat gebeur in die oe te kyk en ons Boere moet stil bly vermoor en gemartel word, VIR WAT??? DA jul hoop seker nou na julle redenasie vir stemme, wel ek kan vir julle se… Woord julle.
Polisiëring help niks nie. Die koloniale wette en howe is 'n grap. Daar moet hard en ongenadig teen sulke geweldenaars opgetree word. Daarby saam politieke onrusstokers, veral die hoogheilige Julius M.
Daar moet daadwerklik opgetree word teen Cele en Malema wat verantwoordelik is vir al die plaas moorde wat plaasvind.
Ek dink hulle moet die gesegde verander na" Skok kom altyd te laat." Beslis meer van toepassing op ons huidige nagmerrie-bestaan in Suid-Afrika.
Weereens simpatiseer ons want wat is daar anderste wat ons kan doen. Stem ons moet hier uit kom maar weereens hoe